
238. Τροποποίηση του Β.Δ. 183/1972 «περί ανα- 
γνωρίσεως ονομασιών προελεύσεως οίνων» 

(Α’ 40) . 2 

239. Τροποποίηση διατάξεων του Ταμείου Πρό¬ 
νοιας Δικαστικών Επιμελητών . 3 

240. Ένταξη των Δικολάβων στην Α' τόξη Αμίσθων 

του Ταμείου Νομικών. 4 

241. Σύσταση μόνιμης διαιτησίας στον Δικηγορικό 

Σύλλογο Ρόδου . 5 

ΑΝΑΚΟΙΝΩΣΕΙΣ 

Ανακοίνωση για τη θέση σε ισχύ του Πρωτοκόλλου 
1990 που αφορά την τροποποίηση της Διεθνούς 
Συμβάσεως για τις Διεθνείς Σιδηροδρομικές Με¬ 
ταφορές (ΟΟΤΙΡ). 6 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 237 (1) 

Απαγόρευση αλιείας και πώλησης αστακών. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των άρθρων 10 και 10 του Ν.Δ. 420/1970 «Αλιευ¬ 
τικός Κώδιξ» (Α' 27), όπως το άρθρο 10 αντικαταστά- 
θηκε με την παρ. 2 του άρθρου 3 του Ν. 1740/1987 
«Αξιοποίηση και προστασία κοραλλιογενών σχηματι¬ 
σμών, ιχθυοτρόφων υδάτων, υδατοκαλλιεργειών και 
άλλες διατάξεις» (Α' 221) και τροποποποιήθηκε με την 
παρ. 1 του άρθρου 9 του Ν. 2040/1992 «Ρύθμιση θε¬ 
μάτων αρμοδιότητας Υπουργείου Γεωργίας και νομι¬ 
κών προσώπων εποπτείας του και άλλες διατάξεις» (Α’ 
70). 

β) Του άρθρου 29Α του Ν. 1558/1985 «Κυβέρνηση 
και Κυβερνητικά Όργανα» (Α’ 137), που προστέθηκε 


με το άρθρο 27 του Ν. 2081 /1987 «για τον εκσυγχρονι¬ 
σμό των επαγγελματικών οργανώσεων των εμπόρων, 
βιοτεχνών και λοιπών επαγγελματιών και άλλες διατά¬ 
ξεις» (Α' 154). 

2. Την 279972/5.2.1996 απόφαση του Πρωθυπουρ¬ 
γού και του Υπουργού Γεωργίας «Ανάθεση αρμοδιοτή¬ 
των στους Υφυπουργούς Γεωργίας Αλέξανδρο Μπαλτά 
και Απόστολο Φωτιάδη» (Β' 95). 

3. Την 289/14.2.1996 απόφαση του Πρωθυπουργού 
και της Υπουργού Ανάπτυξης «Ανάθεση αμοδιοτήτων 
στους Υφυπουργούς Ανάπτυξης Φοίβο Ιωαννίδη και 
Μιχάλη Χρυσοχοΐδη» (Β' 92). 

4. Την 186/1995 γνωμοδότηση του Συμβουλίου 
Αλιείας. 

5. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
κρατικού προϋπολογισμού. 

6. Την 318/1996 γνωμοδότηση του Συμβουλίου της 
Επικράτειας, με πρόταση των Υφυπουργών Γεωργίας 
και Ανάπτυξης, αποφασίζουμε: 

Άρθρο μόνο 

1. Απαγορεύεται σ’ όλη την Ελληνική Επικράτεια η 
αλιεία και πώληση αστακών των ειδών ΡΑΙ_ΙΝυΗυ3 
ΕΙ.ΕΡΗΑ5 (κοινός αστακός) και ΗΟΜΑΗΙΙδ 6ΑΜ- 
ΜΑΗυδ (αστακοκαραβίδα) κατά το χρονικό διάστημα 
από 1ης Σεπτεμβρίου μέχρι 31ης Δεκεμβρίου κάθε 
έτους. 

2. Απαγορεύεται παντελώς η αλιεία των ειδών της 
προηγουμένης παραγράφου, βάρους ανά τεμάχιο μι¬ 
κρότερου των τετρακοσίων είκοσι (420) γραμμαρίων, 
καθώς και η πώλησή τους με ανοχή βάρους δέκα τοις 
εκατό (10%). 

3. Απαγορεύεται η αλιεία, εμπορία και πώληση αυγο- 
μένων ατόμων των ειδών της παρ. 1. Σε περίπτωση που 
αλιευθούν τέτοια άτομα επιβάλλεται η άμεση απελευ¬ 
θέρωσή τους στη θάλασσα ακόμη κι αν η αλίευση δεν 
έλαβε χώρα κατά την περίοδο της αλιευτικής απαγό¬ 
ρευσης. 

4. Από τη δημοσίευση του παρόντος διατάγματος 
καταργείται το από 26-4/1.6.1955 Β.Δ’ «περί απαγο- 

ρεύσεως αλιείας και πωλήσεως αστακών» (Α' 137). 

Στον Υφυπουργό Γεωργίας αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 24 Ιουλίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΦΥΠΟΥΡΓΟΙ 

ΓΕΩΡΓΙΑΣ ΑΝΑΠΤΥΞΗΣ 

ΑΛΕΞ. ΜΠΑΛΤΑΣ ΜΙΧ. ΧΡΥΣΟΧΟΪΔΗΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 238 (2) 

Τροποποίηση του Β.Δ. 183/1972 «περί αναγνωρίσεως 
ονομασιών προελεύσεως οίνων» (Α' 40). 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των άρθρων 4 και 5 παρ. 3, 8 και 9 του Ν.Δ. 243/ 
1969 «περί βελτιώσεως και προστασίας της αμπελουρ¬ 
γικής παραγωγής» (Α' 194), όπως τροποποποιήθηκαν 
με τα άρθρα 3 και 4 παρ. 2, 3 κα 4 του Ν. 427/1976 
«περί αντικαταστάσεως, συμπληρώσεως και καταργή- 
σεως εν'ιων διατάξεων του Ν.Δ. 243/1969 «περί βελτι¬ 
ώσεως και προστασίας της αμπελουργικής παραγω¬ 
γής» (Α' 230) αντίστοιχα. 

β) Του άρθρου 29Α του Ν. 1558/1985 «Κυβέρνηση 
και Κυβερνητικά Όργανα» (Α' 137), που προστέθηκε 
με το άρθρο 27 του Ν. 2081/1992 «Ρύθμιση του θε¬ 
σμού των Επιμελητηρίων, τροποποίηση των διατάξεων 
του Ν. 1712/1987 για τον εκσυγχρονισμό των επαγ¬ 
γελματικών οργανώσεων των εμπόρων, βιοτεχνών και 
λοιπών επαγγελματιών και άλλες διατάξεις» (Α' 154). 

2. Την 279972/5.2.1996 απόφαση του Πρωθυ¬ 
πουργού και του Υπουργού Γεωργίας «Ανάθεση αρμο¬ 
διοτήτων στους Υφυπουργούς Γεωργίας Αλέξανδρο 
Μπαλτά και Απόστολο Φωτιάδη» (Β' 95). 

3. Την 44/1995 εισήγηση της Κεντρικής Επιτροπής 
Προστασίας Οινοπαραγωγής (ΚΕΠΟ). 

4. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
κρατικού προϋπολογισμού. 

5. Την 283/1996 γνωμοδότηση του Συμβουλίου της 
Επικράτειας, με πρόταση του Υφυπουργού Γ εωργίας, 
αποφασίζουμε: 

Αρθρο μόνο 

1. Το άρθρο 2 του Β.Δ. 183/1972 (Α' 40), όπως τρο¬ 
ποποιήθηκε με το άρθρο μόνο του Π.Δ. 20/1995 «Τρο¬ 
ποποίηση του Β.Δ. 183/1972 «περί αναγνωρίσεως 
ονομασιών προελεύσεως οίνων» (Α' 40) (Α' 16), αντικα¬ 
θίσταται ως εξής: 

Άρθρο 2 

Η ονομασία προέλευσης «ΑΜΥΝΤΑΙΟ» αναγνωρίζε¬ 
ται ως απλή για τους ερυθρούς και ροζέ μη αφρώδεις 


οίνους των τύπων ξηρός, ημίξηρος και ημίγλυκος και 
τους ροζέ φυσικά αφρώδεις οίνους των τύπων ξηρός 
και ημίγλυκος, οι οποίοι παρασκευάζονται αποκλει¬ 
στικά από σταφύλια της ποικιλίας «Ξυνόμαυρο», που 
προέρχονται από αμπελώνες του Δήμου Αμυνταίου και 
των Κοινοτήτων Αγίου Παντελεήμονα, Βεγόρας, Λακ- 
κιάς, Κλειδιού, Αντίγονου, Μανιακίου, Πετρών, Ξυνού 
Νερού, Φανού, Πεδινού, Αετού, Ροδώνα, Αγραπιδιών, 
Αναργύρων και Βαρυκού του Νομού Φλώρινας απο¬ 
κλεισμένων των βαλτωδών εκτάσεων». 

2. Από τη δημοσίευση του παρόντος διατάγματος 
καταργείται το Π.Δ. 20/1995 (Α' 16). 

Στον Υφυπουργό Γεωργίας αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 24 Ιουλίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ ΓΕΩΡΓΙΑΣ 

ΑΛΕΞΑΝΔΡΟΣ ΜΠΑΛΤΑΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 239 (3) 

Τροποποίηση διατάξεων του Ταμείου Πρόνοιας Δικα¬ 
στικών Επιμελητών. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 9 του Ν. 2042/1992 (Α' 
75 ). 

2. Τις διατάξεις του άρθρου 15 του Π. Δ/τος 213/ 
1992 (Α' 102). 

3. Τις διατάξεις των άρθρων 23 παρ. 1,26 παρ. 1 του 
Ν. 1558/1985 (Α' 137). 

4. Τις διατάξεις του άρθρου 29Α του Ν. 1558/1985 
(Α' 137) όπως προσετέθη με το άρθρο 27 του Ν . 2081 / 

1992 (Α' 154). 

5. Τις διατάξεις του Π. Δ/τος 372/95 (Α' 201). 

6. Το γεγονός ότι με το παρόν Π. Δ/γμα δεν προκα- 
λείται δαπάνη που να επιβαρύνει τον κρατικό προϋπο¬ 
λογισμό αλλά ούτε και τον προϋπολογισμό του Ταμείου 
Προνοίας Δικαστικών Επιμελητών. 

7. Τη γνώμη του Δ.Σ. του Ταμείου Προνοίας Δικαστι¬ 
κών Επιμελητών που διατυπώθηκε κατά την 2/8.2.96 
συνεδρίασή του. 

8. Τη γνώμη του Συμβουλίου Κοινωνικής Ασφάλισης 
που διατυπώθηκε κατά την 93η/27.3.1996 συνε¬ 
δρίασή του της ΚΗ περιόδου. 

9. Την Αναλογιστική Μελέτη που συνέταξε η Δ/νση 
Αναλογιστικών μελετών της Γ.Γ.Κ.Α. τον Οκτώβριο του 

1993 καθώς και την από 30.4.94 Οικονομική της Έκ¬ 
θεση. 

10. Την αριθμ. 80010/12.2.1996 Κοινή Απόφαση 
του Πρωθυπουργού και Υπουργού Εργασίας και Κοινω¬ 
νικών Ασφαλίσεων (91Β/13.2.96). 

11. Την 272/1996 γνωμοδότηση του Συμβουλίου 
της Επικράτειας, μετά από πρόταση του Υφυπουργού 

Εργασίας και Κοινωνικών Ασφαλίσεων, αποφασί¬ 
ζουμε: 

«Αρθρο 1 

Οι περ. α, β και γ της παρ. 1 του άρθρου 4 του Α.Ν. 
2682/1940 όπως ισχύουν μετά την τελευταία τροπο¬ 
ποίησή της με το άρθρο 1 του Π.Δ. 407/22.12.1994 (Α 
226) αντικαθίστανται ως ακολούθως: 

Αρθρο 4 

1. Οι πόροι του Ταμείου απαρτίζονται από: 
α) Δραχμές εξήντα (60) για κάθε επίδοση πόσης φύ- 
σεως, αντικειμένου, μορφής, τύπου και ονομασίας δι¬ 
κογράφου ή εγγράφου, περιλαμβανομένων και των 
ατελών επιδόσεων. 

β) Δραχμές πενήντα (50) για κάθε φύλλο αντιγράφου 
ως και για κάθε πιστοποιητικό ή βεβαίωση. 

γ) Δραχμές εκατόν είκοσι (120) για κάθε συντασσό- 
μενη έκθεση, πρόγραμμα ή επαναληπτικό πρόγραμμα 
πλειστηριασμού, εγκατάσταση, αποβολή, έξωση, προ¬ 
σωποκράτηση, κήρυξη και οποιοδήποτε διαμαρτυρικό, 
οι οποίες καταβάλλονται από τον ενεργούντα τις πρά¬ 
ξεις αυτές ασφαλισμένο και βαρύνουν αυτόν». 

Άρθρο 2 

Η ισχύς του Διατάγματος αυτού, αρχίζει από 
1.1.1997. 

Στον Υφυπουργό Εργασίας και Κοινωνικών Ασφαλί¬ 
σεων, αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 23 Ιουλίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

ΝΙΚΟΛΑΟΣ ΦΑΡΜΑΚΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 240 (4) 

Ένταξη των Δικολάβων στην Α' τάξη Αμίσθων του Τα¬ 
μείου Νομικών. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τη διάταξη του άρθρου 5 παρ. 3 του Ν. 204 2/1992 
«Αύξηση των συντάξεων και άλλες ασφαλιστικές διατά¬ 
ξεις» (Α' 75). 

2. Τις διατάξεις των άρθρων 23, 24 και 27 του Ν. 
1558/1985 (Α' 137) «Κυβέρνηση και Κυβερνητικά Όρ¬ 
γανα» και του Π.Δ. 437/85 (Α' 157) «Καθορισμός και 
ανακατανομή των αρμοδιοτήτων των Υπουργείων». 

3. Το Π.Δ. 26/96 «Διορισμός Υπουργών, Αναπλη¬ 
ρωτή Υπουργού και Υφυπουργών (Α' 18) και την 
80010/12.2.96 Απόφαση του Πρωθυπουργού «Ανά¬ 
θεση αρμοδιοτήτων στον Υφυπουργό Εργασίας και 
Κοινωνικών Ασφαλίσεων Νικόλαο Φαρμάκη» (ΦΕΚ 
91/Β'). 

4. Το Π.Δ. 372/95 «Μεταφορά της Γ ενικής Γ ραμμα- 


τείας Κοινωνικών Ασφαλίσεων στο Υπουργείο Εργα¬ 
σίας» (201 /Α). 

5. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (137/Α) όπως 
προστέθηκαν με τις διατάξεις του άρθρου 27 του Ν. 
2081/1992 «Ρύθμιση του θεσμού των επιμελητηρίων, 
τροποποίηση των διατάξεων του Ν. 1712/1987 για τον 
εκσυγχρονισμό των επαγγελματικών οργανώσεων των 
εμπόρων, βιοτεχνών και λοιπών επαγγελματιών και άλ¬ 
λες διατάξεις» (154/Α). 

6. Τη γνώμη του Δ.Σ. του Ταμείου Νομικών, που δια¬ 
τυπώθηκε κατά την 3778/8.11.1995 συνεδρίασή του. 

7. Τη γνώμη του Συμβουλίου Κοινωνικής Ασφάλειας, 
που διατυπώθηκε κατά την 91 η/28.2.1996 συνε¬ 
δρίασή του. 

8. Το γεγονός ότι, από τις διατάξεις του παρόντος 
προκαλείται δαπάνη 40.000.000 (σαράντα εκατομμυ¬ 
ρίων δραχμών για το πρώτο πλήρες έτος, η οποία θα 
καλυφθεί από τις πιστώσεις του Ταμείου Νομικών (Κ.Α. 
0611,0617, 0618). 

9. Την 259/1996 γνωμοδότηση του Συμβουλίου της 
Επικράτειας, ύστερα από πρόταση του Υφυπουργού 
Εργασίας και Κοινωνικών Ασφαλίσεων, αποφασί¬ 
ζουμε: 

Άρθρο 1 

1. Οι διατάξεις των παραγράφων 2Α και 3 του άρ¬ 
θρου 8 του Ν.Δ. 4114/1960, όπως αντί καταστάθηκε 
από τις διατάξεις του άρθρου 21 του Ν. 1759/1988, 
συμπληρώνονται και τροποποιούνται ως ακολούθως: 

Άρθρο 8 

«2. Στην πρώτη τάξη ανήκουν: 

Α) Από τους αμίσθους: 

α) οι δικηγόροι, 

β) οι συμβολαιογράφοι, 

γ) οι άμισθοι υποθηκοφύλακες (μεταγραφοφύλα- 
κες), 

δ) οι ασκούμενοι δικηγόροι και 

ε) οι δικολάβοι» 

«3. Στη δεύτερη τάξη ανήκουν οι υπόλοιποι έμμι¬ 
σθοι ασφαλισμένοι». 

2. Από την ημερομηνία έναρξης ισχύος του παρό¬ 
ντος, η ελάχιστη μηνιαία εισφορά των κατά τα ανωτέρω 
μετατασσομένων δικολάβων εξισώνεται μ' αυτήν των 
αμίσθων ασφαλισμένων Α' τάξης του Ταμείου. 

Από την ίδια ημερομηνία, οι συνταξιούχοι δικολάβοι 
του Ταμείου Νομικών μετατάσσονται στην Α' τάξη αμί¬ 
σθων του Ταμείου, χορηγείται δε σ’ αυτούς το ποσό 
της σύνταξης των αμίσθων ασφαλισμένων Α τάξης 

Άρθρο 2 

Η ισχύς του Προεδρικού Διατάγματος αυτού, αρχίζει 
από την πρώτη του επομένου, της δημοσίευσής του 
στην Εφημερίδα της Κυβερνήσεως μήνα. 

Στον Υφυπουργό Εργασίας και Κοινωνικών Ασφαλί¬ 
σεων, αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 23 Ιουλίου 1996 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΝΙΚ. ΦΑΡΜΑΚΗΣ 
-»- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 241 (5) 

Σύσταση μόνιμης διαιτησίας στον Δικηγορικό Σύλλογο 
Ρόδου. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Τις διατάξεις: 

1. Του άρθρου 8 του Ν. 1330/1983 «αύξηση του 
αριθμού των οργανικών θέσεων των δικαστικών λει¬ 
τουργών, σύσταση και ανασύσταση ειρηνοδικείων και 
άλλες διατάξεις (ΦΕΚ 26/21.2.1983 τ.Α ). 

2. Την γνωμοδότηση αριθμ. 47/6.2.1995 του Διοικη¬ 
τικού Συμβουλίου του Δικηγορικού Συλλόγου Ρόδου. 

3. Την γνωμοδότηση αρ. 176/96 του Συμβουλίου της 
Επικράτειας. 

4. Το γεγονός ότι από το παρόν Π. Δ/γμα δεν προκα- 
λείται δαπάνη σε βάρος του Κρατικού Προϋπολογι¬ 
σμού. 

Με πρόταση του Υπουργού Δικαιοσύνης, αποφασί¬ 
ζουμε. 

ΚΕΦΑΛΑΙΟ Α' 

Γενικές διατάξεις 

Αρθρο 1 

ΣΥΣΤΑΣΗ ΜΟΝΙΜΗΣ ΔΙΑΙΤΗΣΙΑΣ 

Συνιστάται στο Δικηγορικό Σύλλογο Ρόδου μόνιμη 
διαιτησία για την επίλυση όλων των διαφορών ιδιωτικού 
δικαίου που σύμφωνα με τις ισχύουσες διατάξεις μπο¬ 
ρούν να υπαχθούν σε διαιτησία. 

Αρθρο 2 
ΔΙΑΦΟΡΕΣ 

1. Για την υπαγωγή στη διαιτησία του προηγούμενου 
άρθρου χρειάζεται έγγραφη συμφωνία των ενδιαφερο¬ 
μένων μερών, εφόσον έχουν την εξουσία να διαθέτουν 
ελεύθερα το αντικείμενό της. 

2. Τα ενδιαφερόμενο μέρη μπορεί να είναι φυσικά ή 
νομικά πρόσωπα δημοσίου ή ιδιωτικού δικαίου, ενώσεις 
προσώπων με ή χωρίς νομική προσωπικότητα, με ιθα¬ 
γένεια ελληνική ή αλλοδαπή ή και ανιθαγενή με κατοι¬ 
κία ή έδρα οπουδήποτε στην Ελλάδα ή στο εξωτερικό. 

3. Το έγγραφο υπαγωγής στη μόνιμη διαιτησία πρέ¬ 
πει να αναφέρεται ρητών στη μόνιμη διαιτησία του Δ.Σ. 
Ρόδου και να μνημονεύει τη διαφορά ή τις διαφορές 
που επιθυμούν τα μέρη να υπαγάγουν στη διαιτησία. 
Στο έγγραφο αυτό οι συμβαλλόμενοι μπορούν να καθο¬ 


ρίσουν ορισμένες συμβάσεις ή έννομες σχέσεις και να 
συμφωνούν ότι όσες διαφορές προκύπτουν κατά την 
εφαρμογή τους υπάγονται στη διαιτησία αυτή καθώς 
και ειδικότερες συμφωνίες τους για θέματα διαδικα¬ 
σίας. 

4. Αν δεν ορίζεται διαφορετικά από τη συμφωνία 
υπαγωγής στη διαιτησία, οι διαιτητές εφαρμόζουν το 
ελληνικό ουσιαστικό δίκαιο. 

Αν πρόκειται για διεθνείς διαφορές ιδιωτικού δι¬ 
καίου, το εφαρμοστέο δίκαιο κρίνεται κατά τις διατά¬ 
ξεις του ελληνικού ιδιωτικού διεθνούς δικαίου. 
ΚΕΦΑΛΑΙΟ Β' 

Οργάνωση διαιτησίας, γραμματείας, καταρτισμός 
καταλόγου διαιτητών. 

Άρθρο 3 

ΟΡΓΑΝΩΣΗ ΔΙΑΙΤΗΣΙΑΣ 

1. Το διοικητικό συμβούλιο του Δ.Σ. Ρόδου ορίζει 
επιτροπή από τον πρόεδρο του Δ.Σ. Ρόδου και τέσσερα 
(4) τακτικά και ισάριθμα αναπληρωματικά μέλη, τα 
οποία επιλέγει μεταξύ των μελών του με θητεία τριών 
ετών, αντίστοιχη με εκείνη του Δ.Σ. Η επιτροπή αυτή 
προεδρεύεται από τον Πρόεδρο του Δ.Σ. Ρόδου ή το 
νόμιμο αναπληρωτή του και επιφορτίζεται με όλα τα 
θέματα της διαιτησίας σύμφωνα με το διάταγμα τούτο. 

2. Όπου στο διάταγμα γίνεται λόγος για 5μελή επι¬ 
τροπή, νοείται η προβλεπόμενη από την παρ. 1 του άρ¬ 
θρου τούτου. 

Άρθρο 4 
ΓΡΑΜΜΑΤΕΙΑ 

1. Στο Δ.Σ. Ρόδου λειτουργεί για την εξυπηρέτηση 
του έργου διαιτησιών γραμματεία. 

Καθήκοντα γραμματέα σε κάθε διαιτησία αναλαμβά¬ 
νει ένα από τα μέλη του Δ.Σ. Ρόδου, που ορίζεται από 
τον πρόεδρο του Δ.Σ. Ρόδου ή το νόμιμο αναπληρωτή 
του. 

2. Ο γραμματέας τηρεί τα πρακτικά της διαιτησίας, 
συντάσσει όλα τα διαδικαστικά έγγραφα, φροντίζει για 
την τήρηση των προσθασμιών, του πρωτοκόλλου, και 
βιβλίου του προορισμένου για τη δημοσίευση των εκδι- 
δομένων διαιτητικών αποφάσεων, του αρχείου και του 
βιβλίου, όπου καταχωρούνται οι αποφάσεις της πεντα¬ 
μελούς επιτροπής και του προέδρου του Δ.Σ. Ρόδου 
και γενικά κάνει ότι είναι αναγκαίο για τη διεκπεραίωση 
του έργου της γραμματείας της μόνιμης διαιτησίας. 

3. Ο γραμματέας είναι υπεύθυνος για τη φύλαξη των 
εγγράφων που παραδίδονται από τους διαδίκους για τη 
διεξαγωγή της διαιτησίας. 

4. Γνωμοδοτήσεις, ανακοινώσεις, κοινοποιήσεις της 
γραμματείας και των διαιτητών προς τους διαδίκους γί¬ 
νονται ή με υπάλληλο του Δ.Σ. Ρόδου ή με δικαστικό 
επιμελητή. 

Αρθρο 5 

ΚΑΤΑΛΟΓΟΣ ΔΙΑΙΤΗΤΩΝ 

1. Το διοικητικό συμβούλιο του Δικηγορικού Συλλό¬ 
γου Ρόδου, συντάσσει, μέχρι τέλους Δεκεμβρίου κάθε 
έτους, έναν κατάλογο διαιτητών και επιδιαιτητών από 
μέλη του συλλόγου, ο οποίος τοιχοκολλάται στα γρα¬ 
φεία του και δημοσιεύεται σε μία από τις ημερήσιες 
εφημερίδες της Ρόδου. Αντί για ένα κατάλογο, είναι 
δυνατό να συντάσσονται περισσότεροι, με βάση των 
εξειδικευμένη εμπειρία των δικηγόρων στα διάφορα 
θέματα. Από τον ή τους καταλόγους αποκλείονται 
εκείνοι που ορίστηκαν διαιτητές ή επιδιαιτητές σε δύο 
προηγούμενα έτη ή δεν περάτωσαν τη διαιτησία που 
τους είχε ανατεθεί προηγούμενα. 

Ο Κατάλογος ή οι κατάλογοι ισχύουν από την 1 η Ια¬ 
νουάριου μέχρι της 31 Δεκεμβρίου του έτους που ακο¬ 
λουθεί την κατάρτισή τους. 

2. Από τους παραπάνω καταλόγους οι ενδιαφερόμε¬ 
νοι επιλέγουν τους διαιτητές και τον επιδιαιτητή. Επί¬ 
σης επιλέγουν και τους αναπληρωτές τους, με βάση 
την επιθυμία του ενδιαφερομένου σε περιπτώσεις κω¬ 
λύματος. 

3. Ο πρώτος κατάλογος, που θα συνταχθεί αμέσως 
μετά τη δημοσίευση του παρόντος π.δ. ισχύει μέχρι τέ¬ 
λους 1996. 

ΚΕΦΑΛΑΙΟ Γ' 

Οι διαιτητές 

Αρθρο 6 

ΟΡΙΣΜΟΣ ΔΙΑΙΤΗΤΩΝ ΚΑΙ ΕΠΙΔΙΑΙΤΗΤΗ 

1. Με την συμφωνία για την υπαγωγή ορισμένης δια¬ 
φορές σε διαιτησία μπορούν να οριστούν από τους 
συμβαλλόμενους οι διαιτητές και ο επιδιαιτητής. Αν οι 
συμβαλλόμενοι δεν ορίσουν τον επιδιαιτητή, ορίζεται 
από τους διαιτητές. Αν οι διαιτητές δεν συμφωνήσουν 
ως προς το πρόσωπο του επιδιαιτητή, ορίζεται από την 
δμελή επιτροπή και μέχρι τη σύστασή της ή σε περί¬ 
πτωση αδυναμίας λειτουργίας της, από τον πρόεδρο 
του Δ.Σ. Ρόδου ή τον νόμιμο αναπληρωτή του. 

2. Αν με τη συμφωνία δεν ορίζονται οι διαιτητές, ο 
επιδιαιτητής και οι αναπληρωτές τους, ο επισπεύδων 
με την αίτησή του στο Δικηγορικό Σύλλογο Ρόδου, που 
υποβάλλεται σύμφωνα με το άρθρο 8, ορίζει ένα διαι¬ 
τητή και προτείνει το πρόσωπο του επιδιαιτητή. Αντί¬ 
γραφο της αίτησης αυτής κοινοποιεί στον αντίδικο, κα- 
λώντας τον να ορίσει διαιτητή και να δηλώσει αν αποδέ¬ 
χεται το πρόσωπο του επιδιαιτητή μέσα σε οκτώ μέρες 
από την κοινοποίηση, αν ο αντίδικος κατοικεί στην Ελ¬ 
λάδα και τριάντα ημέρες, αν κατοικεί στο εξωτερικό. Αν 
δεν οριστεί εμπρόθεσμα διαιτητής από τον αντίδικο ή 
οι διάδικοι δεν συμφωνήσουν ως προς το πρόσωπο του 
επιδιαιτητή, η δμελής επιτροπή και μέχρι τη σύστασή 
της ή σε περίπτωση αδυναμίας της λειτουργίας της, ο 
πρόεδρος του Δ.Σ. Ρόδου ή ο νόμιμος αναπληρωτής 
του ορίζουν αυτούς καθώς και τους αναπληρωτές τους. 
Το ίδιο ισχύει και σε κάθε άλλη περίπτωση που τα διά¬ 


δικα μέρη δεν έχουν ορίσει διαιτητές ή επιδιαιτητή. 

3. Σε περιπτώσεις διαφορών, οι οποίες, κατά το 
χρόνο σύναψης της συμφωνίας για την υπαγωγή της 
επίλυσης τους στη μόνιμη διαιτησία του Δικηγορικού 
Συλλόγου Ρόδου, δεν έχουν ακόμη αναφυεί, οι διαιτη¬ 
τές και ο επιδιαιτητής ορίζονται από την παραπάνω δια¬ 
δικασία κατά το χρόνο που θα γεννηθούν οι διαφορές 
αυτές. 

4. Αν τα διάδικα μέρη προτείνουν περισσότερα πρό¬ 
σωπα ως διαιτητές απ’ όσα προβλέπει η συμφωνία της 
διαιτησίας, η σειρά με την οποία αναφέρονται στις σχε¬ 
τικές δηλώσεις ή αιτήσεις, δεσμεύει τα βαρυνόμενα, 
με τον ορισμό των διαιτητών και του επιδιαιτητή όρ¬ 
γανα, δμελή επιτροπή ή πρόεδρο. 

5. Αν τα διάδικα μέρη ορίσουν, με τη συμφωνία για 
διαιτησία, διαιτητές ή επιδιαιτητές και τους αναπληρω¬ 
τές τους από κατάλογο που ίσχυε κατά το χρόνο της 
υπογραφής της συμφωνίας, οι διαιτητές αυτοί ή ο επι¬ 
διαιτητής είναι αρμόδιοι να επιλύσουν τη διαφορά, 
ακόμη και αν το κατάλογος από τον οποίο εκλέχτηκαν 
δεν ισχύει πια κατά το χρόνο που άρχισε να διεξάγεται η 
διαιτησία. 

Άρθρο 7 

ΚΩΛΥΜΑΤΑ ΔΙΑΙΤΗΤΩΝ ΚΑΙ ΕΠΙΔΙΑΙΤΗΤΗ 

1. Εκείνος που ορίζεται διαιτητής ή επιδιαιτητής, δεν 
είναι υποχρεωμένος να αποδεχτεί το διορισμό. 

2. Εκείνος που τον αποδέχτηκε, μπορεί να απαλλα¬ 
γεί από την εκπλήρωση των καθηκόντων του, για σοβα¬ 
ρούς λόγους, ύστερα από άδεια του προέδρου του Δ.Σ. 
Ρόδου. 

3. Οι διαιτητές και ο επιδιαιτητής μπορούν να προτεί¬ 
νουν την εξαίρεσή τους ή να εξαιρεθούν από τους δια- 
δίκους, σύμφωνα με το άρθρο 883 παρ. 2 του Κ. Πολ. 
Δ. 

4. Σε περίπτωση που ο διορισμένος διαιτητής κωλύε¬ 
ται ή εξαιρεθεί, αρνηθεί, γίνει ανίκανος ή πεθάνει, το 
μέρος που τον διόρισε εφόσον δεν υπάρχει αναπληρω¬ 
τής, πρέπει να ορίσει άλλον διαιτητή και τον αναπλη¬ 
ρωτή του μέσα σε δέκα ημέρες από τότε που θα τον 
καλέσουν εγγράφως γι’ αυτό. Αν όμως περάσει άπρα¬ 
κτη η προσθεσμίο αυτή, η 5μελής επιτροπή και μέχρι 
τη σύστασή της, ή σε περίπτωση αδυναμίας λειτουρ¬ 
γίας της, ο πρόεδρος του Δ.Σ. Ρόδου ή ο νόμιμος ανα¬ 
πληρωτής του, διορίζει το νέο διαιτητή από το σχετικό 
κατάλογο μέσα σε πέντε ημέρες από την αίτηση του 
ενδιαφερομένου. 

5. Σε περίπτωση, που ο διορισμένος επιδιαιτητής 
κωλύεται ή εξαιρεθεί, αρνηθεί, γίνει ανίκανος ή πεθά- 
νει και δεν υπάρχει αναπληρωματικός, καλούνται τα 
συμβαλλόμενα στη διαιτησία μέρη να ορίσουν τον αντι¬ 
καταστάτη του και τον αναπληρωτή του. Αν δεν το κά¬ 
νουν μέσα σε δέκα μέρες από τότε που θα κληθούν γι’ 
αυτό από τη γραμματεία της μόνιμης διαιτησίας του 
Δ.Σ. Ρόδου τον ορίζει η δμελής επιτροπή και μέχρι τη 
σύστασή της ή σε περίπτωση αδυναμίας της λειτουρ- 

γίας της, για οποιοδήποτε λόγο, ο πρόεδρος του Δ.Σ. 
Ρόδου ή ο νόμιμος αναπληρωτής του. 

ΚΕΦΑΛΑΙΟ Δ' 

Διαδικασία 
Άρθρο 8 

1. Για να τεθεί σε κίνηση η διαδικασία της μόνιμης 
διαιτησίας είναι απαραίτητο να υποβληθεί αίτηση από 
ένα τουλάχιστον από τα ενδιαφερόμενο μέρη στα Δ.Σ. 
Ρόδου με τα εξής στοιχεία: 

α. Ονοματεπώνυμο, πατρικό όνομα, επάγγελμα και 
διεύθυνση κατοικίας για καθένα από τα διάδικα μέρη. 

Όταν διάδικος είναι εταιρεία, πρέπει να ορίζεται η 
ακριβής μορφή, επωνυμία, έδρα, διεύθυνση και πλήρες 
το ονοματεπώνυμο με τη διεύθυνση κατοικίας του εκ¬ 
προσώπου της. 

β. Ιστορικό της διαφοράς που υποβάλλεται σε διαιτη¬ 
σία και συνοπτική έκθεση των απόψεων των διαδί- 
κων. 

2. Το ονοματεπώνυμο των τυχόν οριζόμενων διαιτη¬ 
τών και επιδιαιτητή. 

γ. Μαζί με την αίτηση υποβάλλονται: 

α. Αντίγραφο της συμφωνίας υπαγωγής της διαφο¬ 
ράς στη διαιτησία του Δ.Σ. Ρόδου. 

β. Κάθε στοιχείο που συμβάλλει στη διευκρίνιση των 
περιστατικών της διαφοράς. 

3. Για την κατάθεση της παραπάνω αίτησης στο Δ.Σ. 
Ρόδου συντάσσεται στο τέλος της έκθεσης που υπο¬ 
γράφεται από τους αιτούντες ή τους πληρεξουσίους 
τους δικηγόρους και τον υπάλληλο του Δ.Σ. Ρόδου που 
την παραλμβάνει. 

Άρθρο 9 

1. Η γραμματεία αποστέλλει το φάκελλο της υπόθε¬ 
σης στην δμελή επιτροπή, η οποία ορίζει διαιτητές και 
επιδιαιτητή, αν δεν έχουν ορισθεί από τους διαδίκους, 
και καθορίζει τις δαπάνες που πρέπει να προκαταβλη- 
θούν. 

2. Η δμελής επιτροπή, αφού συμβουλευτεί το φά¬ 
κελλο της διαιτησίας, όπως αυτός διαμορφώνεται κατά 
την υπαγωγή της διαφοράς στο Δ.Σ. Ρόδου, ορίζει προ¬ 
σωρινά το ποσό των εξόδων και των αμοιβών της διαι¬ 
τησίας, ανάλογα με το μέγεθος και την αξία του αντι¬ 
κειμένου της διαιτησίας, σύμφωνα με την παρ. 2 του 
άρθρου 13 του δ/τος αυτού. Παράλληλα καθορίζει ποιό 
ποσό και σε ποιά αναλογία είναι υποχρεωμένος να προ- 
καταβάλει κάθε διάδικος πριν από τον ορισμό δικασί¬ 
μου. 

3. Η γραμματεία κοινοποιεί στους ενδιαφερόμενους 
τα ονόματα των διαιτητών και του επιδιαιτητή, τα σχε¬ 
τικά έγγραφα και τους ανακοινώνει τα ποσά που είναι 
υποχρεωμένοι να καταβάλουν στο ταμείο του Δ.Σ. Ρό¬ 
δου. 

4. Αν ο ένας διάδικος δυστροπεί ή αρνείται να κατα¬ 
βάλει το ποσό που του αναλογεί, η δμελής επιτροπή 
μπορεί να αποφασίσει αν θα γίνει η διαιτησία χωρίς την 
καταβολή αυτού του ποσού ή αν θα επιτραπεί να κατα¬ 


βάλει το άλλο μέρος ολόκληρο το ποσό ή τμήμα του. 

δ. Για την είσπραξη της παραπάνω δαπάνης εκδίδε- 
ται τριπλότυπη απόδειξη του Δ.Σ. Ρόδου. Από τα τρι¬ 
πλότυπα το ένα παραδίδεται στο διάδικο που καταβάλ¬ 
λει και το άλλο επισυνάπτεται στη δικογραφία. 

6. Ο προσδιορισμός της ημέρας συζήτησης της υπό¬ 
θεσης γίνεται μετά την προκαταβολή της παραπάνω 
δαπάνης, και γνωστοποείται με τη φροντίδα της γραμ- 
μαατείας της μόνιμης διαιτησίας, τουλάχιστον δέκα μέ¬ 
ρες πριν τη δικάσιμο στα διάδικα μέρη, διαιτητές και 
επιδιαιτητή. 

Άρθρο 10 

ΣΥΝΕΔΡΙΑΣΕΙΣ - ΔΙΑΔΙΚΑΣΙΑ 

1. Η διενέργεια της διαιτησίας ρυθμίζεται από τους 
διαιτητές και τον επιδιαιτητή, σύμφωνα με τις διατάξεις 
αυτού του άρθρου. Ο επιδιαιτητής και οι διαιτητές δε¬ 
σμεύονται μόνο από την έγγραφη συμφωνία των διαδί- 
κων. 

2. Ο επιδιαιτητής προεδρεύει στις συνεδριάσεις των 
διαιτητών και διευθύνει τη συζήτηση. 

3. Οι διάδικοι παρίστανται κατά τη συζήτηση της 
υπόθεσής τους, είτε οι ίδιοι προσωπικά, είτε δι’ ενός 
αντιπροσώπου. Έχουν το δικαίωμα να εκπροσωπηθούν 
από έναν ή περισσσότερους δικηγόρους και να ζητή¬ 
σουν τη βοήθεια κάθε είδους τεχνικών συμβούλων. 

4.0 διορισμός των αντιπροσώπων και των πληρεξου¬ 
σίων δικηγόρων γίνεται με απλή επιστολή του εντολο- 
δόχου ή απλή δήλωσή του κατά την συνεδρίαση των 
διαιτητών που καταχωρείται στα πρακτικά. 

5. Οι διάδικοι έχουν τα ίδια δικαιώματα και τις ίδιες 
υποχρεώσεις. Στην πρώτη δικάσιμο καλούνται να ανα¬ 
πτύξουν τους ισχυρισμούς τους γραπτά ή προφορικά 
και να προκσομίσουν τ’ αποδεικτικά τους στοιχεία στη 
γραμματεία, στο χρόνο που θα ορίσουν οι διαιτητές. 

6. Η απουσία ενός ή όλων των διαδίκων σε οποιαδή¬ 
ποτε φάση εφόσον κλήθηκαν νόμιμα, δεν επηρεάζει τη 
συνέχεια της διαιτητικής διαδικασίας. 

7. Τα μέσα της απόδειξης και τα θέματα που πρέπει 
να αποδειχθούν ορίζουν ελεύθερα οι διαιτητές. Μπο¬ 
ρούν συνεπώς να εξετάζουν τους διαδίκους, να εξετά¬ 
ζουν μάρτυρες με όρκο ή χωρίς όρκο, να κάνουν αυτο¬ 
ψίες, να διατάζουν πραγματογνωμοσύνη διορίζοντας 
τους πραγματογνώμονες και γενικά να ζητήσουν και να 
λαμβάνουν υπόψη τους οποιαδήποτε χρήσιμη από¬ 
δειξη, χωρίς να δεσμεύονται από αποδεικτικούς κανό¬ 
νες. 

Άρθρο 11 

ΕΠΙΤΑΧΥΝΣΗ ΤΗΣ ΔΙΑΔΙΚΑΣΙΑΣ 

Αν καθυστερήσει η διεξαγωγή της διαιτησίας ή η έκ¬ 
δοση της διαιτητικής απόφασης και δεν ορίζεται με τη 
συμφωνία διαιτησίας, προθεσμία εκδόσεώς της, ο 
πρόεδρος του Δικηγορικού Συλλόγου τάσσει εύλογη 
προθεσμία, για την έκδοσή της. 

ΚΕΦΑΛΑΙΟ Ε’ 

Η Διαιτητική απόφαση 
Αρθρο 12 

1. Η διαιτητική απόφαση συντάσσεται σε δύο πρωτό¬ 
τυπα, από τα οποία το ένα παραμένει στο αρχείο του 
Δ.Σ. Ρόδου και το άλλο διαβιβάζεται στο Πρωτοδικείο 
Ρόδου και υπογράφεται από τους διαιτητές, τον επι¬ 
διαιτητή και τον γραμματέα. Αν κάποιο από τα πρό¬ 
σωπα αυτά αρνείται να υπογράψει, η απόφαση υπο¬ 
γράφεται από τους υπόλοιπους, πρέπει να βεβαιώνει 
τόσο την άρνηση της υπογραφής, όσο και το γεγονός 
της συμμετοχής του στη διαιτητική διαδικασία και τη 
διάσκεψη. 

2. Η απόφαση πρέπει νά περιέχει συνοπτικά το ιστο¬ 
ρικό της διαφοράς, τα ονοματεπώνυμα των διαιτητών, 
του επιδιαιτητή, των διαδίκων και πληρεξουσίων τους, 
τη συμφωνία διαιτησίας, τον τόπο και τον χρόνο που 
εκδόθηκε, έκθεση των πραγματικών στοιχείων και των 
νομικών ισχυρισμών όλων των διαδίκων, αιτιολογημένο 
πλήρως σκεπτικό και σαφές διατακτικό. 

ΚΕΦΑΛΑΙΟ ΣΤ' 

Αβοιβές διαιτητών - Δαπάνες διαιτησίας 
Αρθρο 13 

1 Οι αμοιβές των διαιτητών και του επιδιαιτητή, κα¬ 
θώς και τα έξοδα διαιτησίας, καθορίζονται προσωρινά 
για τον υπολογισμό της προκαταβολής από την δμελή 
επιτροπή και τελικά από τους διαιτητές στην οριστική 
απόφασή τους. 

2. Το ύψος της συνολικής αμοιβής διαιτητών και επι¬ 
διαιτητή υπολογίζεται σε ποσοστό επί της αξίας του 
αντικειμένου της διαφοράς με βάση τον ακόλουθο πί¬ 
νακα: 

μέχρι 500.000 δρχ. 6-8% 

για το τμήμα αξίας από 500.001-2.000.000 5-7% 

για το τμήμα αξίας από 2.000.001 -5.000.000 4-6% 

για το τμήμα αξίας από 5.000.001-10.000.000 
3-5% 

για το τμήμα αξίας από 10.000.001-50.000.000 
2-4% 

για το τμήμα αξίας από 50.000.001 και πάνω 1 -3%. 

3. Τα έξοδα διαιτησίας περιλαμβάνουν οτιδήποτε 
έχει δαπανηθεί για τη διεξαγωγή της, όπως π.χ. ενέρ¬ 
γεια αυτοψίας, πραγματογνωμοσύνης, μετακίνηση 
μαρτύρων, καθώς και την αμοιβή της γραμματείας. 

4. Κατά τον τελικό, καθορισμό της συνολικής αμοι¬ 
βής λαμβάνεται υπόψη η σπουδαιότητα της διαφοράς, 
ο χρόνος που αφιερώθηκε για τη μελέτη της και η διάρ¬ 
κεια διεξαγωγής της διαιτητικής δίκης. Με την ίδια διαι¬ 
τητική απόφαση κατανέμεται η παραπάνω συνολική 
αμοιβή μεταξύ των διαιτητών και του επιδιαιτητή. Αν τα 
διάδικα μέρη αποφασίσουν τη ματαίωση της διαιτη¬ 


σίας, οφείλουν να το γνωρίσουν εγγράφως στους διαι¬ 
τητές, οι οποίοι στην περίπτωση αυτή καθορίζουν μει¬ 
ωμένη αμοβή και έξοδα, ανάλογα με την εργασία που 
έχει γίνει μέχρι την ημέρα της ματαίωσης της διαιτη¬ 
σίας. 

5. Ο διάδικος που χάνει τη διαιτητική δίκη, κατά κα¬ 
νόνα, καταδικάζεται να πληρώσει τις αμοιβές των διαι¬ 
τητών και τα έξοδα. Οι διαιτητές μπορούν να καταμε- 
ρίουν τη δαπάνη (αμοιβές και έξοδα στα διάδικα μέρη 
ανάλογα με το βαθμό υπαιτιότητας του καθενός, εκτός 
αν διαφορετικά συμφώνησαν τα διάδικα μέρη. 

Αρθρο 14 

Μ’ αυτό το προεδρικό διάταγμα δε θίγονται οι ισχύ- 
ουσες διατάξεις που ορίζουν άλλους τρόπους διαιτητι¬ 
κής επίλυσης διαφορών ιδιωτικού δικαίου. 

Άρθρο 15 

Η ισχύς του διατάγματος αυτού αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Δικαιοσύνης αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 15 Ιουνίου 1996 

ο ΠΡΟΕΔΡΟΙ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΙ ΔΙΚΑΙΟΣΥΝΗ! 

ΕΥΑΓΓΕΛΟΣ ΒΕΝΙΖΕΛΟΣ 

-♦- 

ΑΝΑ ΚΟΙΝΩΣ ΕΙΣ 

Φ. 0546/8/ΑΣ 558/Μ. 4579 (6) 

Ανακοίνωση για τη θέση σε ισχύ του Πρωτοκόλλου 
1990 που αφορά την τροποποίηση της Διεθνούς 
Συμβάσεως για τις Διεθνείς Σιδηροδρομικές Μετα¬ 
φορές (ΟΟΤΙΡ). 

Το Υπουργείο Εξωτερικών ανακοινώνει ότι στις 10 
Ιουλίου 1996 έλαβε χώρα η κατάθεση στο Υπουργείο 
Εξωτερικών της Ελβετίας του εγγράφου επικυρώσεως 
από τη χώρα μας του Πρωτοκόλλου 1990 που αφορά 
την τροποποίηση της Διεθνούς Συμβάσεως για τις Διε¬ 
θνείς Σιδηροδρομικές Μεταφορές (ΟΟΤΙΡ) το οποίο 
υπογράφηκε στη Βέρνη την 20ή Δεκεμβρίου 1990. 

Το παραπάνω Πρωτόκολλο που εγκρίθηκε με το υπ 
αριθμ. 108/1996 Προεδρικό Διάταγμα, το οποίο δημο- 
σιεύθηκε στο υπ' αριθμ. 83 Φύλλο της Εφημερίδος της 
Κυ βερνήσεως της 16ης Μαΐου 1996 τεύχος Α θα τεθεί 
σε ισχύ την 1 Νοεμβρίου 1996. 

Αθήνα, 23 Ιουλίου 1996 

Με εντολή Υπουργού 

Ο Προϊστάμενος κ.α.α. 

ΒΑΣΙΛΕΙΟΣ ΠΑΤΡΩΝΑΣ 

Ρ Ρ> ΙΜ1 Κ Ο ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ _ 

ΚΑΠΟΔ1ΣΤΡΙΟΥ 34 . ΑΘΗΝΑ 104 32 ♦ ΤΕΙΕΧ 223211 ΥΡΕΤ ΟΒ ♦ ΡΑΧ 52 34 3 12_ 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ_. 


ΚΕΝΤΡΙΚΗ ΥΠΗΡΕΣΙΑ 

Σολω μού 51 _ 

Πληροφορίες δημοσιευμάτων Α.Ε.-Ε.Π.Ε. 
Πληροφορίες δημοσιευμάτων λοιπών ΦΕΚ 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε.-Ε.Π.Ε. 
Εγγραφη Συνδρομητών Φ.Ε.Κ. κοι 
αποστολή Φ.Ε.Κ. με πληρωμή μέσω Δ.Ο.Υ. 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


5225761 ΘΕΣΣΑΛΟΝΙΚΗ 

5230841 25ης Μαρτίου 21 Τ.Κ. 541 00 

5225713 ΠΕΙΡΑΙΑΣ 

5249547 Νικήτα 6-8 Τ.Κ. 185 31 

5239762 ΠΑΤΡΑ 

5248141 Κορίνθου 327 Τ.Κ. 262 23 
5248188 ΙΩΑΝΝΙΝΑ 
5248785 Διοικητήριο Τ.Κ. 454 44 

ΚΟΜΟΤΗΝΗ 

5248320 Δημοκρατίας 1 Τ.Κ. 691 00 


(031) 423955 

423956 
4136402 
4171307 
(061) 271249 

224581 

(0651) 21901 

(0531) 22637 

26522 


ΡΦΗΜΕΡΐ2ίΣ Η ΤΗΣ Κγ Ω ΒΕΡΝΗΣΕΩΣ I ΑπΤίδσΙλ^ 

" ' ΕΤΗΣΙΕΣ Σ ΥΝΔΡΟΜΕΣ Φ.Ε.Κ. __ 

-- ’ ' " Κ.Α.Ε. Προϋπολογισμού Κ.Α.Ε. εσόδου υπέρ 

Τεύχος 2531 _ ΤΑΠΕΤ 3512 __ 

„ , , 30.000 δρχ. 1.500 δρχ. 

Α (Νόμοι, Π.Δ., Συμβάσεις κτλ.) ^ ^ _ 2.500 » 

Β' (Υπουργικές αποφάσεις κτλ.) ' 500 „ 

Γ (Διορισμοί, απολύσεις κτλ. Δημ. Υπαλλήλων) 1 · 2 500 ^ 

Δ' (Απαλλοτριώσεις, πολεοδομία κτλ.) 25 000 1 250 * 

Αναπτυξιακών Πράξεων (Τ.Α.Π.Σ.) 10 000 . 500 » - 

Ν.Π.Δ.Δ. (Διορισμοί κτλ. προσωπικού ΝΠΔΔ) 2 50 

Παράρτημα (Πίνακες επιτυχόντων διαγωνισμών) 5 · 000 * 500 

Δελτίο Βιομηχανικής Ιδιοκτησίας (Δ.Ε.Β Ι.) 150 . 

Ανώτατου Ειδικού Δικαστηρίου (Α.Ε.Δ.) 

■ ιεπρ 150.000 * 7 · 500 

Ανωνύμων Εταιρειών 4 Ε.Π.Ε. ΤΟΟΟΟ · 500 · 

Προκηρύξεων Α.Σ.Ε.Π.---------- Γ7ΖΖ 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. Δ Ε.Π.Ε. 1 20.000 ^ -- ---- 

• Η „»„ρ»„ή,ομ ηοσοστομ,ομ ΤΑΠΕΤ πομ αντιστοιχεί οε οονδοοΛ ε.«ΛτΤ™, <πη. Αθήνα α„6 το Τάσε,ο 
(Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

• Ο, σμνδ«μη,ες ,σο εΐ.,ερ,κομ μποοομν ν= οτίΛν.ον ,0 π«0 τοο ΤΑΠΕΤ μ* οε ,0 ποοΟ της ^ 

• Οι Δήμοι «Οι οι Κοινότητες πληρώνουν το μισόχρημοτικΰ ποσό της συνδρομής και ολόιεΧηΡΟ το ποσό σπερ του Τ ΠΕΤ. 

• Ησμνδρομήκτχύει νΰενσχρώνο, που αρχίζει την 1 η Ιανουάριου και λήγει την 31 η Δεκεμβοίου τομιδίου χρώνου. Δεν ενγρώ- 

Φονται συνδρομητές για μικρότερο χρονικό διάστημα. 

• Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

■ Αντίγραφα διπλοτύπων, ταχυδρομικές επιταγές και χρηματικά γραμμάτια δ εν γίνονται δεκτά. - 

-η. ,,πηο εσίεΦ κοινού λειτουργούν κ αθημερινά από Οβ.θσ έ ως 13.00- _ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




